Snorre B

Snorre B er en oljeplattform i blokk 34/4 på Snorrefeltet i Nordsjøen. Plattformen ble bygget av Aker Stord og startet produksjonen i juni 2001.

Snorre B er en integrert halvt nedsenkbar bore-, produksjons-  og boligplattform, og ligger om lag syv kilometer nord for Snorre A. Den produserte oljen transporteres med rørledning til Statfjord-B for lagring og eksport. Noe av gassen reinjiseres i reservoaret, mens resten sendes i rørledning til Statpipe-systemet via Snorre A.

Plattformen ble opprinnelig operert av Norsk Hydro. Den opereres nå av Equinor.

Plattformen ble designet av en joint venture mellom Kværner Engineering og Aker Engineering i perioden 1998-2001.

I januar 2006 oppsto det brann i et tavlerom på plattformen, og mannskapet måtte gå i livbåtene. Brannen kom imidlertid raskt under kontroll, og det ble ikke nødvendig å sjøsette livbåtene.

Etter et jordskjelv i Nordsjøen registrert klokken 06:32, 21. mars 2022 stengte Equinor plattformen som et føre-var-prinsipp. Det var ingen indikasjoner på at noe var galt med plattformen.

Referanser

Eksterne lenker 
  Fakta om Snorre  Equinor

Norske olje- og gassplattformer
Nordsjøen
Equinor